Yorug‘lik tezligi o‘ta tezkor kamera yordamida tasvirga olindi (video)

Noyob videorolik mualliflari mashhur blogerlardir. Kamera tezligi nurning harakatini tasvirga olishga imkon berdi, deb yozadi “Korrespondent.net”.

 Skrinshot: YouTube
Mashhur youtube-kanali — The Slow Mo blogerlari yorug‘lik harakati haqiqatda qanday ko‘rinishini namoyish etgan yangi videolavhani havola qildi. Buning uchun ular soniyasiga 10 trillion kadr tezlikda tasvirga olish imkoniga ega bo‘lgan kameradan foydalangan.
Kamera tezligi yorug‘lik harakatini tasvirga olish uchun yetarli bo‘ldi. Lavhani bir sutka ichida deyarli yarim million odam ko‘rdi.
“Menda g‘alati tuyg‘ular bor, go‘yoki inson hech qachon buni ko‘rmasligi kerak bo‘lgandek. Biz go‘yoki Olam asosiga kirdik”, — dedi blogerlardan biri.